Univerzita Komenského v Bratislave, Botanická záhrada

Botanická záhrada Univerzity Komenského je botanická záhrada a vedecko-pedagogické pracovisko Univerzity Komenského v Bratislave. Jej úlohou je udržiavať a rozširovať zbierky živých rastlín, pomáhať vo výchovno-vzdelávacej činnosti odborným školám a poskytovať odborné informácie širokej verejnosti. 

Botanická záhrada UK sa nachádza na Botanickej ulici v Bratislave, blízko areálu Prírodovedeckej fakulty UK.

Expozícia sa nachádza pod voľným nebom, ako aj v skleníkoch. Územím botanickej záhrady preteká riečka Vydrica.

Botanická záhrada UK bola založená v roku 1942 z iniciatívy profesora Františka Nábělka v areáli pozemku vily Lanfranconi. Jej stavba bola realizovaná v rokoch 1942 až 1950 podľa plánov Františka Jiráska. Po druhej svetovej vojne boli v záhrade vybudované skleníky, bolo posilnené jej materiálne, ako aj personálne zabezpečenie. Koncom sedemdesiatych rokov sa záhrada starala o asi 5000 druhov rastlín.Veľký, J. a kolektív, 1978: Encyklopédia Slovenska I. zväzok. A — D. Veda, Bratislava, s. 52. Rozloha areálu bola zmenšená v dôsledku výstavby mosta Lanfranconi v 80. rokoch 20. storočia.

 Dopravné spojenie 
Pri vchode do Botanickej záhrady sa nachádza rovnomenná zastávka MHD.

 Referencie 

 Iné projekty 

 Externé odkazy 

 Botanická záhrada UK 

Kategória:Botanické záhrady na Slovensku
Botanická záhrada
Kategória:Bratislava
Kategória:Parky a záhrady v Bratislave